O crabero (Asio otus (Linnaeus, 1758)) ye una especie d'au d'a orden d'os Strigiformes y familia Strigidae que se reproduz en muitas arias d'Europa y Asia, asinas como en America d'o Norte.

Ista especie amuestra una preferencia per os habitats semiabiertos, particularment en os cantos d'as selvas, ya que prefieren aposar-se y fer niedo en selvas pretas, pero prefieren cazar en terrenos ubiertos. Lo crabero ye un depredador un tanto especializau, que centra a suya dieta cuasi per completo en chicoz radedors, especialment taboners, que a ormino componen a mayor parti d'a suya dieta. En cualques circumstancias, como os ciclos de población d'as suyas presas habituals, os habitats rechionals aridos u insulars u l'urbanización, ista especie puede adaptar-se pro bien a una diversidat de presas, incluyidas atras aus y insectos.

Subespecies
A. o. otus (Linnaeus, 1758).
A. o. canariensis (Madarász, 1901).
A. o. wilsonianus (Lesson, 1830).
A. o. tuftsi (Godfrey, 1948).
Asio otus